
Annwyl Syr/Fadam,

Mae Cyngor Gwynedd yn ceisio cymorth gan arbenigwr caffael annibynnol i adolygu'r trefniadau caffael a rheoli categorïau presennol o fewn y Cyngor.

Byddem yn dymuno gweithio gyda chi i adolygu ein trefniadau presennol drwy hwyluso gweithdai, cynnal cyfarfodydd, a dadansoddi'r trefniadau ysgrifenedig sydd mewn grym ar hyn o bryd.

Hoffem ganolbwyntio ar y meysydd caffael canlynol:

• Strwythur Rheoli Categorïau presennol
• Llinellau adrodd a llywodraethu
• Adnoddau Caffael – Cyfwerth ag Amser Llawn (CAL)
• Piblinell Gaffael a Chofrestr Contractau
• Mesurau Perfformiad Caffael Corfforaethol
• Cymorth a Hyfforddiant Caffael Corfforaethol

Lle y ceir achos dros welliant, byddem yn croesawu adroddiad ysgrifenedig yn nodi eich canfyddiadau, ynghyd â chyflwyniad i drafod y canfyddiadau hynny.

Yn gywir,

Arwel Evans

Rheolwr Caffael
Cyngor Gwynedd



	Swyddfa’r Cyngor
Caernarfon
Gwynedd  LL55 1SH
01766 771000
www.gwynedd.llyw.cymru

Cyfarwyddiadau i Gyflenwyr

Pwrpas y Gwahoddiad i roi Dyfynbris (ITQ) hwn yw rhoi digon o wybodaeth i gyflenwyr posib fel y gallant lunio dyfynbris cynhwysfawr sy'n cwrdd â'n gofynion ar gyfer darparu'r nwyddau, y gwasanaethau neu'r gwaith a ddisgrifir yn y Gwahoddiad hwn.

Oni bai y cânt gais penodol i wneud hynny, nid oes rhaid i fidwyr gyflwyno unrhyw wybodaeth arall.  Dalier sylw y byddwn yn diystyru unrhyw wybodaeth ychwanegol nas gofynnwyd amdani, ac y mae'r cyflenwyr yn ei darparu.

Os oes gennych unrhyw ymholiadau am y Gwahoddiad hwn, dylech eu hanfon i Gyngor Gwynedd yn adran 2.  Dylai unrhyw ymholiadau gyfeirio'n glir at y paragraff neu'r adran briodol yn y Gwahoddiad, ac os oes modd, dylid anfon ymholiadau gyda'i gilydd yn hytrach nag ar wahân.

1. Amodau'r Tendr a Gofynion Contractio 

Mae’r adran hon yn egluro gofynion contractio Cyngor Gwynedd a'r amodau cyffredinol sy'n ymwneud â'r broses gaffael hon.

1.1 	Telerau ac Amodau’r Contract

1.1.1 	Mae telerau ac amodau contract safonol Cyngor Gwynedd wedi'u cynnwys yn y Gwahoddiad hwn.  

1.1.2 	Bydd y Gwahoddiad hwn, telerau ac amodau’r contract a dyfynbris y cyflenwr yn ffurfio'r sail i'r Contract rhwng y cyflenwr llwyddiannus a Chyngor Gwynedd.

1.1.3 	Ni fydd telerau ac amodau’r cyflenwr yn gymwys, oni bai bod hyn wedi'i gytuno gan Gyngor Gwynedd mewn amgylchiadau arbennig.

1.1.4 	Petai gan gyflenwyr unrhyw bryderon neu ymholiadau am y Contract, dylent gyflwyno cais am eglurhad cyn cyflwyno eu dyfynbris. Byddwn yn rhoi gwybod i'r holl gyflenwyr posib am unrhyw newidiadau y bydd rhaid eu gwneud i'r Contract.

1.1.5 	Nid yw Cyngor Gwynedd dan unrhyw rwymedigaeth i ystyried unrhyw geisiadau am eglurhad am y Contract a dderbynnir ar ôl y dyddiad cau i gyflwyno eich dyfynbris.  

1.1.6 	Bydd unrhyw newidiadau a gynigir i delerau ac amodau gan gyflenwr posib fel rhan o'u dyfynbris yn rhoi'r hawl i Gyngor Gwynedd wrthod y dyfynbris hwnnw ac i ddiarddel y cyflenwr posib hwnnw o'r broses gaffael hon.

1.2 	Gwrthdrawiad buddiannau 

1.2.1 	Mae gofyn i Gyngor Gwynedd gymryd mesurau priodol i atal, adnabod a datrys buddiannau sy'n gwrthdaro er mwyn sicrhau bod y gystadleuaeth yn agored a theg, a sicrhau bod y cyflenwyr yn cael eu trin yn gyfartal. Er mwyn ein helpu i reoli unrhyw fuddiannau sy'n gwrthdaro, mae gofyn i gyflenwyr ddatgan unrhyw wrthdrawiadau neu wrthdrawiadau posib o fuddiannau mewn perthynas â'r broses gaffael hon, a'r ffordd o'u datrys.

1.2.2 	Os bydd cyflenwr yn methu â datgan unrhyw wrthdrawiad buddiant posib neu wirioneddol ac/neu'n methu â rhoi sylw i'r fath wrthdrawiad er boddhad rhesymol Cyngor Gwynedd, fe allai'r cyflenwr gael ei ddiarddel o'r broses gaffael hon.

1.3 	Contractio gyda chyn-gyflogeion Cyngor Gwynedd

1.3 	Mae gofyn i gyflenwyr sy'n gyn-gyflogeion Cyngor Gwynedd neu sy'n cyflogi cyn-gyflogeion Cyngor Gwynedd ddatgan hyn fel gwrthdrawiad buddiant gwirioneddol neu bosib.

1.3.2 	Os bydd cyflenwr yn datgan gwrthdrawiad buddiant gwirioneddol neu bosib, bydd Cyngor Gwynedd yn asesu p'un a yw'r gwrthdrawiad hwn yn debygol o arwain at aflunio'r gystadleuaeth a bydd yn cymryd mesurau priodol i gywiro gwrthdrawiadau o'r fath.  

1.3.3 	Rhoddir cyfle i gyflenwyr ddangos nad yw eu rhan yn y broses yn gallu aflunio'r gystadleuaeth.  Bydd Cyngor Gwynedd yn asesu sylwadau'r bidiwr ac yn ystyried a oes risg gwirioneddol o wrthdrawiad neu aflunio'r gystadleuaeth yn bodoli. Pe na bai modd cywiro'r gwrthdrawiad buddiant neu'r gwrthdrawiad buddiant posib, mae Cyngor Gwynedd yn cadw'r hawl yn ôl ei ddisgresiwn llwyr i eithrio'r cyflenwr o'r broses gaffael.

1.4 	Cyfrinachedd 

1.4.1 	Mae'n rhaid i'r holl wybodaeth a roddir gan y bidiwr i Gyngor Gwynedd, gan gynnwys y Gwahoddiad hwn a'r holl ddogfennau eraill sy'n ymwneud â'r broses gaffael hon, naill ai'n ysgrifenedig neu ar lafar, gael ei thrin yn gyfrinachol a pheidio ei datgelu i unrhyw drydydd parti (ar wahân i ymgynghorwyr proffesiynol, aelodau consortiwm ac/neu is-gontractwyr y bidiwr, a hynny dim ond er mwyn eu helpu i gymryd rhan yn y broses gaffael hon ac/neu i baratoi eu dyfynbris) oni bai bod y wybodaeth eisoes yn gyhoeddus neu fod rhaid ei datgelu o dan unrhyw gyfreithiau sy'n berthnasol.

1.4.2 	Ni chaiff bidwyr ddatgelu, copïo neu atgynhyrchu unrhyw ran o'r wybodaeth a roddir iddynt fel rhan o'r broses gaffael hon, ac eithrio at ddibenion paratoi a chyflwyno dyfynbris.  

1.4.3.	Ni chaniateir unrhyw gyhoeddusrwydd gan fidwyr ynghylch y broses gaffael neu unrhyw gontract a ddyfernir yn y dyfodol oni bai bod Cyngor Gwynedd wedi rhoi caniatâd ysgrifenedig penodol i'r cyfathrebiad perthnasol.

1.4.4 	Bydd y Gwahoddiad hwn a'r dogfennau eraill sy'n cyd-fynd ag ef yn aros yn eiddo i Gyngor Gwynedd a bydd rhaid eu dychwelyd ar gais.

1.4.5 	Mae Cyngor Gwynedd yn cadw'r hawl i ddatgelu'r holl ddogfennau sy'n ymwneud â'r broses gaffael hon, gan gynnwys heb gyfyngiad ddyfynbris y cyflenwr, i unrhyw gyflogai, asiant trydydd parti, ymgynghorydd neu drydydd parti arall sy'n rhan o'r caffael er cefnogaeth i, ac/neu mewn cydweithrediad â Chyngor Gwynedd.  Drwy gymryd rhan yn y broses gaffael, mae cyflenwyr yn cytuno i ddatgeliad o'r fath gan Gyngor Gwynedd yn unol â'r hawliau hynny a gedwir ganddo dan y paragraff hwn.

1.5 	Rhyddid Gwybodaeth

1.5.1 	Mae Deddf Rhyddid Gwybodaeth 2000 (FOIA) a'r Rheoliadau Gwybodaeth Amgylcheddol 2004 (EIR) yn berthnasol i Gyngor Gwynedd. Dylai cyflenwyr fod yn ymwybodol o rwymedigaethau a chyfrifoldebau Cyngor Gwynedd dan y Rheoliadau hyn i ddatgelu gwybodaeth a ddelir gan Gyngor Gwynedd.  Mae'n bosib felly y bydd rhaid i Gyngor Gwynedd o ganlyniad i'n rhwymedigaethau, ddatgelu gwybodaeth a roddir gan gyflenwyr mewn perthynas â'r broses gaffael hon, neu mewn perthynas ag unrhyw gontract a ddyfernir o ganlyniad i'r ymarferiad hwn, oni bai bod Cyngor Gwynedd yn penderfynu bod un o'r eithriadau statudol o dan y Ddeddf FOIA neu'r EOPT yn berthnasol.

1.5.2 	Gall gwybodaeth fod yn eithriedig rhag cael ei datgelu dan y Ddeddf FOIA pe byddai ei datgelu yn debygol o ragfarnu buddiannau masnachol unrhyw berson, ond ni all Cyngor Gwynedd roi unrhyw sicrwydd ynghylch a fyddai gwybodaeth a dderbynnir gan gyflenwyr mewn perthynas â'r bid hwn yn cael ei datgelu mewn ymateb i gais dan y FOIA.

1.5.3 	Pe bai Cyngor Gwynedd yn derbyn cais o'r fath, bydd Cyngor Gwynedd, yn unol â'i rwymedigaethau dan y Cod Ymarfer a wnaed dan adran 45 y FOIA, yn ymgynghori ag unrhyw barti lle byddai'r datgeliad yn debygol o effeithio ar ei fuddiannau. Fodd bynnag, Cyngor Gwynedd fydd yn gyfrifol am benderfynu yn ôl ei ddisgresiwn llwyr p'un a yw unrhyw wybodaeth o'r fath yn eithriedig rhag cael ei datgelu yn unol â darpariaethau'r FOIA neu'r EIR a p'un a ddylid datgelu unrhyw wybodaeth o'r fath mewn ymateb i gais gwybodaeth.

1.6 	Costau

1.6.1 	Cyflenwyr sy'n gyfrifol am gael gafael ar yr holl wybodaeth angenrheidiol ar gyfer paratoi eu dyfynbrisiau ac am yr holl gostau a threuliau a gânt wrth baratoi eu dyfynbrisiau.

1.6.2 	Drwy gyflwyno dyfynbris mae cyflenwyr yn derbyn na fydd hawl ganddynt i hawlio gan Gyngor Gwynedd unrhyw gostau, treuliau neu ddyledion a ddaw i'w rhan wrth roi dyfynbris, waeth a yw eu dyfynbris yn llwyddiannus neu beidio.

1.7 	Talu ac Anfonebu

1.7.1 	Bydd Cyngor Gwynedd yn talu anfonebau sydd wedi'u cyfeirio'n gywir, ac nad yw'n eu dadlau, o fewn 30 diwrnod yn unol â gofynion y contract.  

1.7.2 	Mae'n rhaid i gyflenwyr i Gyngor Gwynedd sicrhau bod darpariaethau talu cymaradwy yn gymwys i'r modd y byddant yn talu eu is-gontractwyr ac is-gontractwyr eu is-gontractwyr.

1.7.3 	Mae'n rhaid i bob anfoneb gynnwys disgrifiad o'r nwyddau/gwasanaeth a ddarparwyd a rhaid ei hanfon am daliad i Uned Daliadau Cyngor Gwynedd, Stryd y Jêl, Caernarfon LL55 1SH neu ar e-bost i: AccountPayable@gwynedd.llyw.cymru

1.7.4 	Mae'n rhaid i gyflenwyr roi rhif archeb brynu ddilys Cyngor Gwynedd ar bob anfoneb.  Os cawn anfoneb heb rif archeb brynu ddilys Cyngor Gwynedd arni, caiff ei dychwelyd i'r cyflenwr.

1.8 	Dilysrwydd y Dyfynbris

1.8.1 	Mae'n rhaid i ddyfynbrisiau'r cyflenwyr aros ar agor i'w derbyn gan Gyngor Gwynedd am gyfnod o ddim llai na 30 diwrnod o ddyddiad eu cyflwyno, oni bai y nodir fel arall yn y fanyleb.  

1.9 	Y Gyfraith sy'n Llywodraethu

1.9.1 	Bydd cyfreithiau Cymru a Lloegr (fel y cânt eu cymhwyso yng Nghymru) ac awdurdodaeth gyfyngedig Llysoedd Cymru a Lloegr yn berthnasol i'r Gwahoddiad hwn, ac, yn amodol ar y gyfraith sy'n gymwys, i unrhyw anghydfod, gan gynnwys unrhyw anghydfod anghytundebol sy'n codi ohono.

1.10 	Diarddel

1.10.1 	Bydd gan Gyngor Gwynedd yr hawl i wrthod dyfynbris cyflenwr ac i ddiarddel y cyflenwyr o'r broses gaffael hon os ydynt yn torri'r Amodau hyn, os oes unrhyw wallau, pethau ar goll, neu newidiadau andwyol o bwys yn gysylltiedig ag unrhyw wybodaeth a ddarperir gan y bidiwr ar unrhyw gam yn y broses gaffael hon, os oes unrhyw amgylchiadau eraill a eglurir yn y Gwahoddiad hwn, ac/neu mewn unrhyw ddogfennau cefnogol, sy'n rhoi'r hawl i Gyngor Gwynedd wrthod ymateb tendr, yn gymwys, ac/neu os yw'r bidiwr neu ei ymgynghorwyr penodedig yn ceisio:
i. dylanwadu'n amhriodol ar y Broses Gaffael hon; 
ii. sefydlogi neu osod y pris am nwyddau neu wasanaethau; 
iii. creu trefniant gydag unrhyw barti arall fel bod y parti hwnnw'n peidio â chyflwyno dyfynbris; 
iv. creu unrhyw drefniant gydag unrhyw barti arall (ac eithrio parti arall sy'n ffurfio rhan o fid consortiwm y bidiwr neu barti sy'n is-gontractwr arfaethedig i'r bidiwr) ynghylch y prisiau a gyflwynir;
v. cydgynllwynio mewn unrhyw ffordd arall; 
vi. cymryd rhan mewn llwgrwobrwyaeth neu ganfasio uniongyrchol neu anuniongyrchol gan y bidiwr neu ei ymgynghorwyr penodedig mewn perthynas â'r Broses Gaffael hon; neu 
vii. gael gafael ar wybodaeth gan unrhyw rai o weithwyr, asiantwyr neu ymgynghorwyr Cyngor Gwynedd ynghylch y Broses Gaffael hon (ac eithrio yn y modd a eglurir yn yr Amodau hyn) neu gan fidiwr posib arall neu ddyfynbris arall.

1.10.2 	Drwy gymryd rhan yn y broses gaffael hon mae'r bidiwr yn derbyn na fydd gan Gyngor Gwynedd unrhyw gyfrifoldeb tuag at fidiwr posib a gafodd ei ddiarddel yn yr amgylchiadau hyn.

1.11 	Yr hawl i ganslo neu amrywio’r broses

1.11.1 	Drwy ryddhau'r Gwahoddiad hwn, cyfathrebu ynghylch cael eglurhad gyda bidwyr posib neu drwy gael unrhyw ffurf arall o gyfathrebiad gyda bidwyr posib, nid yw Cyngor Gwynedd wedi'i glymu mewn unrhyw ffordd i fynd i drefniadau contract neu drefniadau eraill gydag unrhyw fidiwr neu fidiwr posib.  

1.11.2 	Mae Cyngor Gwynedd yn cadw’r hawl i derfynu, atal, newid neu amrywio'r broses gaffael hon drwy roi hysbysiad ysgrifenedig i'r holl fidwyr posib.

1.11.3 	Ni fydd gan Gyngor Gwynedd unrhyw gyfrifoldeb am unrhyw golledion, costau neu dreuliau a ddaw i ran y bidwyr o ganlyniad i derfynu, atal, newid neu amrywio'r broses.

1.12 	Gofynion Cyffredinol	

1.12.1 	Rhaid i'r prisiau a ddyfynnir gael eu nodi mewn Punnoedd Sterling (GBP) a rhaid datgan a ydynt yn cynnwys neu'n eithrio TAW, lle bo hynny'n berthnasol.


2. Cadw at ofynion Rheolaethol a Pholisi Chyngor Gwynedd

Mae’r adran hon yn egluro'r gofynion Rheolaethol a pholisi y mae Cyngor Gwynedd yn disgwyl i'w gyflenwyr gydymffurfio â hwy a'u hystyried wrth fidio am waith gyda'r Cyngor.

2.1 	Cynaladwyedd

2.1.1 	Mae caffael cynaliadwy yn cymryd i ystyriaeth yr effeithiau economaidd, amgylcheddol a chymdeithasol o brynu.  Mae'n galluogi Cyngor Gwynedd i gwrdd â’i angen am nwyddau a gwasanaethau mewn ffordd sy’n cyflawni gwerth am arian ac yn creu buddion nid yn unig i'r sefydliad ond i gymdeithas a’r economi, gan hefyd roi ystyriaeth i'r effaith amgylcheddol.

2.1.2 	Mae Cyngor Gwynedd hefyd yn ymroddedig i weithio gyda chyflenwyr fel y gallant gyflawni contractau yn y modd mwyaf cynaliadwy, ac mae'n disgwyl i gyflenwyr ystyried cynaladwyedd wrth iddynt gyflwyno eu dyfynbrisiau.

2.2 	Polisi amgylcheddol

2.2.1 	Mae Polisi Amgylcheddol Cyngor Gwynedd yn egluro ymrwymiad y sefydliad i leihau effaith amgylcheddol Cyngor Gwynedd i'r eithaf drwy, ymysg pethau eraill:
· Leihau faint o ynni, dŵr ac adnoddau a ddefnyddia Cyngor Gwynedd
· Leihau i'r eithaf y gwastraff mae Cyngor Gwynedd yn ei gynhyrchu
· Leihau i'r eithaf y defnydd a wna Cyngor Gwynedd o ddeunyddiau niweidiol ac atal llygredd
· Caffael nwyddau a gwasanaethau o ffynonellau cynaliadwy ac annog cyflenwyr/contractwyr Cyngor Gwynedd i wella eu perfformiad amgylcheddol eu hunain
· Lleihau i'r eithaf yr allyriadau nwyon tŷ gwydr o weithrediadau a gweithgareddau Cyngor Gwynedd

2.2.2 	Anogir pob cyflenwr i fod yn ymwybodol o Bolisi Amgylcheddol Cyngor Gwynedd ac i arddangos arferion gorau amgylcheddol pan fyddant yn cyflenwi gwasanaethau i Gyngor Gwynedd neu'n darparu gwasanaethau ar ran Cyngor Gwynedd. 

2.3 	Arferion cyflogaeth moesegol

2.3.1 	Mae Cyngor Gwynedd yn cefnogi ymrwymiad Llywodraeth Cymru fod gweithwyr mewn cadwyni cyflenwi sector cyhoeddus yn cael eu cyflogi'n foesegol gan gydymffurfio â llythyren ac ysbryd cyfreithiau'r DU, yr UE a rhai rhyngwladol.  

2.3.2 	Bydd Cyngor Gwynedd yn ceisio sicrhau ei fod yn cael gwared ar arferion cyflogaeth anghyfreithlon ac anfoesegol o'i gadwyni cyflenwi, a bod pob gweithiwr ym mhob cam o'r gadwyn gyflenwi yn cael ei drin yn deg. Disgwyliwn i'n cyflenwyr sicrhau y caiff arferion cyflogaeth moesegol eu harddel yng nghyswllt eu gweithlu, eu is-gontractwyr a'u cadwyni cyflenwi. 

2.4 	Cydraddoldeb ac amrywiaeth

2.4.1 	Bydd Cyngor Gwynedd bob tro'n ystyried cydraddoldeb, amrywiaeth a chynhwysiad wrth gynnal gweithgareddau caffael. Mae'n ofynnol gan Gyngor Gwynedd i'w holl gyflenwyr gwrdd â'u dyletswyddau dan Ddeddf Cydraddoldeb 2010 ac fe allai ofyn am dystiolaeth eu bod yn ymwybodol o'r gofynion hynny ac yn gweithredu'n unol â hwy. 


2.5 	Safonau'r iaith Gymraeg

2.5.1	Mae Safonau Iaith Gymraeg Cyngor Gwynedd yn datgan y bydd contractau, cytundebau neu drefniadau a wneir â thrydydd partïon sy'n ymwneud â darparu gwasanaethau i'r cyhoedd yng Nghymru a fyddai fel arall wedi cael eu darparu gennym ni ein hunain, yn cydymffurfio â rhannau perthnasol Safonau Iaith Gymraeg Cyngor Gwynedd.  

2.5.2 	Anogir holl gyflenwyr Cyngor Gwynedd i fod yn ymwybodol o'i Safonau Iaith Gymraeg pan fyddant yn darparu gwasanaethau i'r cyhoedd ar ran Cyngor Gwynedd. Mae rhagor o wybodaeth ar gael ar wefan Cyngor Gwynedd drwy ddefnyddio'r ddolen ganlynol: Safonau a Pholisi Iaith Gymraeg

2.6 	Iechyd a Diogelwch

2.6.1 	Mae iechyd, diogelwch a lles holl weithwyr, cyflenwyr/contractwyr a gwirfoddolwyr Cyngor Gwynedd ynghyd â'r bobl sy'n defnyddio ei adnoddau, yn hollbwysig i Gyngor Gwynedd. Bydd Cyngor Gwynedd yn sicrhau bod trefniadau mewn lle fel bod pawb yn aros yn iach, yn dda a heb anaf.

2.6.2 	Fe allai cyflenwyr gael eu heithrio os profir eu bod heb gydymffurfio â deddfwriaeth iechyd a diogelwch berthnasol, neu am hanes gwael ar gontractau blaenorol mewn perthynas â gofynion iechyd a diogelwch. 

2.7 	Diogelu data

2.7.1 	Caiff dyfynbrisiau eu cyflwyno ar yr amod y bydd y cyflenwr a benodir ond yn prosesu data personol (fel y diffinnir o dan unrhyw ddeddfau diogelu data perthnasol) y caiff fynediad ato wrth ddarparu'r Contract hwn yn unol â chyfarwyddiadau ysgrifenedig Cyngor Gwynedd ac na fydd yn defnyddio data personol o'r fath at unrhyw ddiben arall. 

2.7.2 	Bydd y cyflenwr a gontractir yn ymrwymo i brosesu unrhyw ddata personol ar ran Cyngor Gwynedd yn unol â'r darpariaethau perthnasol mewn unrhyw ddeddfau diogelu data perthnasol ac i sicrhau ei fod wedi cael gafael ar bob caniatâd sydd ei angen o dan y deddfau hynny.  


3. Gwerthuso’r Dyfynbrisiau

Caiff y dyfynbrisiau eu gwerthuso naill ai ar sail meini prawf ansawdd a phris; neu, os yw pob ffactor arall yn gyfartal ac mai'r pris yw'r unig beth sy'n amrywio, ar sail pris yn unig.

3.1 	Gwerthuso ar sail Pris yn Unig

3.1.1 	Bydd gwerthuso pris yn unig yn fater syml o adnabod pa un yw'r dyfynbris isaf yn seiliedig ar gost oes-gyfan y cynnyrch neu'r gwasanaeth.  Caiff y contract ei ddyfarnu i'r cyflenwr sy'n cwrdd â'r meini prawf ac sydd wedi cynnig y pris gorau.  Ni fydd unrhyw feini prawf ansawdd ychwanegol yn cael eu hystyried.  

3.1.2 	Pe bai unrhyw brisiau a fynegir gan y cyflenwr yn rhai sy'n amodol ar unrhyw dybiaethau, amodau neu fynegai prisio nad yw Cyngor Gwynedd wedi darparu ar eu cyfer, mae gan Gyngor Gwynedd yr hawl i wrthod y dyfynbris.  

3.1.3 	Fe all Cyngor Gwynedd hefyd wrthod unrhyw ddyfynbris lle mae'r pris am y nwyddau a/neu'r gwasanaethau yn rhai anarferol o isel ym marn Cyngor Gwynedd.

3.2 	Gwerthuso Ansawdd a Phris

3.2.1 	Mae'r system hon yn gwerthuso ar sail meini prawf ansawdd a phris.

3.2.2 	Caiff ansawdd ei werthuso gan ddefnyddio'r fethodoleg isod: 

	0 Pryderon Mawr
	Nid yw’n bodloni’r gofyn. Nid yw’n cydymffurfio â/neu ni ddarparwyd gwybodaeth ddigonol i ddangos fod gan y darparwr posib y gallu, y ddealltwriaeth, y profiad, y sgiliau, yr adnoddau a’r mesurau ansawdd sydd eu hangen i ddarparu’r gwasanaeth, gydag ychydig neu ddim tystiolaeth i gefnogi’r ymateb.

	1-4 Rhai Pryderon
	Ymateb rhannol gyda rhai diffygion yn y dystiolaeth / y wybodaeth a ddarparwyd. Yn bodloni’r gofyn gyda rhai pryderon am allu, dealltwriaeth, profiad, sgiliau, adnoddau a mesurau ansawdd perthnasol y darparwr posib sydd eu hangen i ddarparu’r gwasanaeth, gyda thystiolaeth gyfyngedig neu ddim tystiolaeth i gefnogi’r ymateb.

	5-7 Lefel Dda o Hyder
	Ymateb da gyda manylion a thystiolaeth ddigonol. Y darparwr posib yn arddangos uwchlaw’r cyffredin y gallu, y ddealltwriaeth, y profiad, y sgiliau, yr adnoddau a mesurau ansawdd perthnasol sydd eu hangen i ddarparu’r gwasanaeth dan sylw. Mae’r ymateb yn adnabod ffactorau fydd yn cynnig gwerth arloesol posib, gyda thystiolaeth i gefnogi’r ymateb.

	8-10 Lefel Uchel o Hyder
	Ymateb llawn sy’n rhagori ar y gofyn, a thystiolaeth dda trwy gyfrwng enghreifftiau perthnasol. Y darparwr posib yn arddangos yn wych y gallu, y ddealltwriaeth, y profiad, y sgiliau, yr adnoddau a’r mesurau ansawdd perthnasol sydd eu hangen i ddarparu’r gwasanaeth dan sylw. Mae’r ymateb yn adnabod ffactorau fydd yn cynnig gwerth arloesol, gyda thystiolaeth dda i gefnogi’r ymateb




· Bydd y sgôr a roddir i bob cwestiwn wedyn yn cael ei luosi â'r pwysau perthnasol ar gyfer pob cwestiwn unigol, ac wedyn ei rannu â 100 i gael y sgôr bwysedig. 

· Bydd y sgorau pwysedig i gyd ar gyfer pob cwestiwn yn cael eu hadio at ei gilydd i roi'r cyfanswm sgôr ansawdd pwysedig i bob dyfynbris.

· Byddwn wedyn yn rhoi pwyntiau yn erbyn pob sgôr ansawdd pwysedig i adlewyrchu safle pob dyfynbris yn erbyn y dyfynbris gorau.  Fe wneir hyn drwy ddyfarnu 100 pwynt i'r sgôr pwysedig uchaf (y sgôr gorau).  Dyfernir pwyntiau i bob dyfynbris arall wedyn, a hynny drwy gymryd sgôr pwysedig y dyfynbris â'i rannu gyda'r sgôr uchaf, a lluosi â 100.

· Caiff y gymhareb ansawdd gyffredinol (gweler Rhan A, adran 7) ei chymhwyso i'r pwyntiau ansawdd drwy rannu'r gymhareb ansawdd â 100 a lluosi gyda'r pwyntiau ansawdd a ddyfarnwyd.  

3.2.3 	Pe bai unrhyw brisiau a fynegir gan y cyflenwr yn rhai sy'n amodol ar unrhyw dybiaethau, amodau neu fynegai prisio nad yw Cyngor Gwynedd wedi darparu ar eu cyfer, mae gan Gyngor Gwynedd yr hawl i wrthod y dyfynbris.  

3.2.4 	Fe all Cyngor Gwynedd hefyd wrthod unrhyw ddyfynbris lle mae'r pris am y nwyddau a/neu'r gwasanaethau yn rhai anarferol o isel ym marn Cyngor Gwynedd.


Ffurflen Gwahoddiad i roi Dyfynbris

Rhan A – Manylion y Contract

	1.
	Dyddiad Cau i Ddychwelyd Dyfynbrisiau

	1.1
	Mae'n rhaid dychwelyd dyfynbrisiau cyflawn erbyn:
	16ain o Hydref 2026



	2.
	Manylion Cyswllt Cyngor Gwynedd

	2.1
	Enw Person Cyswllt Cyngor Gwynedd:
	Arwel Evans, Rheolwr Caffael, Gwasanaethau Corfforaethol

	2.2
	Rhif ffôn / symudol:
	01286 679200

	2.3
	Cyfeiriad e-bost ar gyfer cyfathrebu / dychwelyd dyfynbrisiau cyflawn:
	arwelapifanevans@gwynedd.llyw.cymru

	2.4
	Cyfeiriad swyddfa:
	Cyngor Gwynedd, Castle Street, Caernarfon, LL55 1SH



	3.
	Gwybodaeth Sylfaenol am y Contract

	3.1
	Teitl y Contract:
	Adolygiad Caffael a Rheolaeth Categori – Cyngor Gwynedd

	3.2
	Rhif Cyfeirnod y Contract:
	CG/AE

	3.3
	Dyddiad bwriedir dechrau'r contract:
	Tachwedd/Rhagfyr 2026

	3.4
	Hyd y contract gan gynnwys unrhyw opsiynau estyniad:
	Rydym yn rhagwed cyfnod o 3-6 mis

	3.5
	Gwybodaeth gefndir gryno am beth yw'r contract a pham fod ei angen (gweler y fanyleb lawn yn adran 5 isod):

	Cefndir
Mae Cyngor Gwynedd yn Awdurdod Lleol sydd wedi’i leoli yn rhanbarth Gogledd Orllewin Cymru. Rydym yn caffael bron i £200 miliwn y flwyddyn er mwyn darparu gwasanaethau i bobl y Sir.
Mae gan Gyngor Gwynedd drefniadau caffael datganoledig, lle mae’r Gwasanaethau yn gyfrifol am gomisiynu a chaffael nwyddau a gwasanaethau.

Yn 2015, cymeradwyodd Cabinet y Cyngor gynlluniau i weithredu dull Rheoli Categorïau ar gyfer caffael o fewn y Cyngor. Rydym yn ystyried Rheoli Categorïau yn ddull strategol o ymdrin â chaffael a chomisiynu, sy’n trefnu adnoddau caffael i ganolbwyntio ar gategorïau gwariant penodol.

Sefydlodd y Cyngor dri Thîm Categori i reoli’r categorïau gwariant hyn:
· Corfforaethol – Adeiladau, TG a Nwyddau Traul
· Amgylchedd – Priffyrdd a Bwrdeistrefol, Gwastraff a Fflyd
· Pobl – Gwasanaethau Oedolion a Phlant

Mae Tîm Caffael hefyd, a’i rôl yw monitro a gwella canlyniadau caffael y Cyngor.

Isod ceir adroddiadau Cabinet a chraffu’r Cyngor ynghylch y newidiadau hyn:
· Adroddiad i’r Cabinet, 14 Ebrill 2015
· Adroddiad i’r Pwyllgor Craffu Corfforaethol, 1 Rhagfyr 2015

Cyflwynwyd y strwythur terfynol a chytunwyd arno gan Dîm Rheoli’r Cyngor ar 27 Medi 2016.

Y Comisiwn hwn
Mae’r Cyngor yn dymuno caffael arbenigedd annibynnol i adolygu’r trefniadau caffael a rheoli categorïau presennol, a chyflwyno argymhellion lle ceir achos dros welliant.

Disgwylir y bydd y cyflenwr yn gallu darparu adroddiad ysgrifenedig o’i ganfyddiadau, yn ogystal â chyflwyno unrhyw argymhellion.

Rhaid i’r adroddiad adolygu a darparu argymhellion ar gyfer yr eitemau a restrir yn y fanyleb.

Bydd y Cyngor yn darparu gwybodaeth ysgrifenedig neu lafar ynghylch y trefniadau presennol.



	
	4.
	Telerau ac Amodau’r contract

	4.1
	Mae'r telerau ac amodau a fydd yn berthnasol i'r contract hwn wedi'u cynnwys yn y Gwahoddiad hwn.  

	4.2
	Mae unrhyw delerau arbennig a fydd yn berthnasol i'r contract hwn wedi'u rhestru isod:

	Ddim yn berthnasol



	5.
	Disgrifiad o’r gofyniad

	5.1
	Mae’r fanyleb fel a ganlyn:

	
5.0 Y Fanyleb
Mae’n ofynnol i’r cyflenwyr llwyddiannus gynnal Adolygiad o’r canlynol:

5.1 Strwythur Rheoli Categorïau Presennol
· Lleoliad Categorïau – lleoliad presennol a’r lleoliad yn y dyfodol ar gyfer gwasanaethau gwastraff/sbwriel, yr adran beirianneg a’r categorïau corfforaethol (megis cynhyrchion a gwasanaethau traul), a phwy sy’n gyfrifol am gaffael y categorïau hynny.
· Arweinwyr Categorïau Gwasanaethau – ar hyn o bryd mae adrannau gwasanaeth yn gyfrifol am gynnal gweithgareddau caffael ar gyfer rhai categorïau Corfforaethol ac Amgylcheddol.

5.2 Llinellau Adrodd a Llywodraethu
· Penaethiaid Gwasanaeth – mae’r Timau Categori ar hyn o bryd yn cael eu rheoli’n uniongyrchol ac yn adrodd i Benaethiaid Gwasanaeth dynodedig.
· Adrodd i Aelodau Cabinet – ar hyn o bryd mae gan y Cyngor Aelod Cabinet â chyfrifoldeb dros Gaffael o fewn yr Adran Gwasanaethau Corfforaethol.
· Adrodd a Mesurau – mae gan y Cyngor ar hyn o bryd Adroddiad Caffael ac Adroddiad Rheoli Categorïau sy’n cynnwys mesurau meintiol ac ansoddol ac sy’n cael eu cyflwyno i’r Aelod Cabinet perthnasol. Mae’r Cyngor hefyd yn cwblhau holiadur hunanasesu mewnol yn flynyddol.
· Gwahaniaethu rhwng Comisiynu a Chaffael – mae gan y Cyngor ddogfen amlinellol ‘Y Llwybr at Gaffael’ sy’n amlygu rolau’r Gwasanaeth, y Timau Categori a’r Tîm Caffael.

5.3 Adnoddau Caffael – Cyfwerth ag Amser Llawn (CAL)
· Timau Categori, y Tîm Caffael ac Arweinwyr Categorïau Gwasanaethau – adolygu nifer y staff sy’n ymwneud â gweithgareddau caffael a rhoi sylwadau ar ddigonolrwydd y nifer presennol o swyddi CAL.

5.4 Piblinell Gaffael a Chofrestr Contractau
· Rheoli caffaeliadau sydd ar ddod – rhoi sylwadau ar y biblinell gaffael a’r gofrestr contractau bresennol o ran cyflawnder a chywirdeb.
· Rheoli contractau – adolygu’r trefniadau presennol a darparu sylwadau arnynt.

5.5 Mesurau Perfformiad Caffael Corfforaethol
· Blaenoriaethau’r Cyngor (Adrodd ar Wariant Lleol) – adolygu a rhoi sylwadau ar y mesurau perfformiad presennol sy’n cael eu casglu a’u hadrodd.

5.6 Cymorth a Hyfforddiant Corfforaethol
· Adolygu a rhoi sylwadau ar yr hyfforddiant a’r canllawiau mewnol presennol, ac awgrymu anghenion hyfforddi tebygol ar gyfer y dyfodol.

Ar ôl cwblhau’r adolygiad, bydd angen cyflwyno argymhellion ar gyfer gwelliant drwy:

5.7 Adroddiad Ysgrifenedig
· Canfyddiadau a phwyntiau asesu (5.1–5.6)
· Argymhellion ar gyfer gwelliant
· Cynllun Gwella

5.8 Cyfarfod Adolygu
· Cyflwyno unrhyw ganfyddiadau
· Trafod yr argymhellion


	5.2
	Mae manylion i'w gweld isod ynghylch sgôp a natur unrhyw opsiynau estyniad neu gymalau adolygu sy'n berthnasol i'r contract hwn a'r amgylchiadau lle gallai'r opsiynau/cymalau hyn gael eu defnyddio:

	Bydd unrhyw waith ychwanegol o dan y contract yn cael ei godi yn unol â'r cyfraddau a ddarperir yn yr Atodlen Brisiau (13).







	
	6.
	Rhestr o atodiadau (os yn berthnasol)

	6.1
	Mae’r atodiadau sy'n ymwneud â'r gofyniad hwn wedi'u rhestru isod:

	· Telerau ac Amodau Safonol Cyngor Gwynedd





	7.
	Gwerthuso’r Dyfynbrisiau

	7.1
	Mae'n rhaid i'r holl ddyfynbrisiau gwrdd â'r gofyniad gwasanaeth a'r meini prawf gwerthuso, a byddant wedyn yn cael eu gwerthuso ar gyfuniad o'r Ansawdd a'r Pris.


	7.2
	Mae’r cymarebau cyffredinol a fydd yn cael eu defnyddio ar y gwahoddiad dyfynbris hwn fel a ganlyn:

	Ansawdd =
	70% 

	Pris    =
	 30% 






Rhan B – Dyfynbris y Cyflenwr

	Hysbysiad Preifatrwydd


	Bydd y wybodaeth ar y ffurflen hon yn cael ei dal a'i defnyddio gan Gyngor Gwynedd yn unol â darpariaethau'r Rheoliad Diogelu Data Cyffredinol a'r holl ddeddfwriaeth ddilynol berthnasol. Os oes gennych unrhyw ymholiadau pellach neu bryderon, cysylltwch â SwyddogDiogeluData@gwynedd.llyw.cymru

Am wybodaeth bellach ynghylch prosesu eich manylion personol, gweler ein tudalen Hysbysiad Preifatrwydd Hysbysiadau Preifatrwydd Gwasanaethau'r Cyngor





Llenwch yr adran hon i gyd os gwelwch yn dda. 

	8. 
	Manylion y Contract / Cyflenwr
	Gwerthusiad – Llwyddo/Methu

	8.1
	Teitl y contract rydych yn bidio amdano (gweler Rhan A, adran 3.1):
	

	8.2
	Rhif cyfeirnod y contract rydych yn bidio amdano (gweler Rhan A, adran 3.2):
	

	8.3
	Enw llawn eich Cwmni:
	

	8.4
	Enw Cyswllt ar gyfer y dyfynbris hwn:
	

	8.5
	Rhif ffôn / symudol:
	

	8.6
	Cyfeiriad e-bost i anfon gohebiaeth:
	

	8.7
	Cyfeiriad swyddfa i anfon gohebiaeth:
	

	8.8
	Rhif Cofrestru TAW (os yw’n berthnasol):
	

	8.9
	Ydych chi wedi cofrestru dan Gynllun Diwydiant Adeiladu Cyllid a Thollau EM?
	Ydw / Nac ydw




	9.
	Datganiad ynghylch Gwrthdrawiad Buddiannau
	Gwerthusiad – Llwyddo/Methu

	9.1
	Ydych chi (os yn unigolyn) neu unrhyw rai o’ch cyfarwyddwyr, partneriaid, cyfranddalwyr, perchnogion, swyddogion, gweithwyr, asiantwyr neu gyfranogwyr (os yn sefydliad) yn perthyn i neu â chysylltiad ag unrhyw swyddog/gweithiwr Cyngor Gwynedd?
	Ydw / Nac ydw

	9.2
	Os ateboch Ydw i 9.1, rhowch fanylion isod o'ch perthynas neu gysylltiad (noder, os methwch â datgan gwrthdrawiad buddiant posib fe allai Cyngor Gwynedd ganslo unrhyw gontract a ddyfarnwyd);

	
	

	9.3
	Ydych chi'n gyn-gyflogai i Gyngor Gwynedd neu ydych chi'n cyflogi unrhyw gyn-gyflogeion i Gyngor Gwynedd?
	Ydw / Nac ydw

	9.4
	Os ateboch Ydw i 9.3, rhowch fanylion isod gan gynnwys enw(au) y cyn-gyflogai neu gyflogeion, y rôl oeddech chi/hwy yn ei gwneud yng Nghyngor Gwynedd a'r dyddiad pan wnaethoch chi/hwy adael Cyngor Gwynedd (noder, os methwch â datgan gwrthdrawiad buddiant posib fe allai Cyngor Gwynedd ganslo unrhyw gontract a ddyfarnwyd):

	
	



	10.
	Telerau ac Amodau
	Gwerthusiad – Llwyddo/Methu

	10.1
	Ydych chi'n derbyn telerau ac amodau contract safonol Cyngor Gwynedd a'r amodau arbennig a eglurir yn adran 4 y ffurflen hon?
	Ydw / Nac ydw

	10.2
	Os 'Na' nodwch pam isod (noder y gallem wrthod eich dyfynbris os nad ydych yn derbyn telerau Cyngor Gwynedd):

	
	




	11.
	Gofynion Yswiriant
	Gwerthusiad – Llwyddo/Methu

	11.1
	Nodwch os gwelwch yn dda a oes gennych chi eisoes, neu a allwch chi ymrwymo i sicrhau cyn dechrau'r contract, y lefelau yswiriant a ddangosir isod:

Noder ei bod yn ofyniad cyfreithiol fod gan bob Cwmni Yswiriant Atebolrwydd Cyflogwr sy'n werth o leiaf £5 miliwn (nid yw hyn yn berthnasol i Fasnachwyr Unigol). 

Bydd gofyn i chi gyflwyno tystiolaeth fod gennych y lefel yswiriant priodol mewn lle cyn dechrau'r contract.

	11.2
	Yswiriant Atebolrwydd Cyflogwr (Gorfodol) = £1m (£5m ar gyfer cwmnïau)

	Oes / Nac oes

	11.3
	Yswiriant Indemniad Proffesiynol = £500k

	Oes / Nac oes

	11.4
	Yswiriant Atebolrwydd Cyhoeddus = £1m
	Oes / Nac oes

	Meini Prawf Ansawdd




	12.1
	Cwestiwn 1
	Gwerthusiad – Cwestiwn 1 – Pwysoliad 40%

	Darparwch fanylion am brofiad y staff allweddol a fydd ynghlwm â darparu'r contract hwn.  Dylech roi amlinelliad byr o’u cymwysterau a'u profiad o weithio ar gontractau tebyg.

	<ymateb y cyflenwr yma>



	12.2
	Cwestiwn 2
	Gwerthusiad – Cwestiwn 2 – Pwysoliad 40%

	Darparwch raglen fanwl ar gyfer y prosiect yn dangos y prif weithgareddau sydd eu hangen er mwyn ei gyflawni'n llwyddiannus, gan gynnwys amserlenni.

	<ymateb y cyflenwr yma>



	12.3
	Cwestiwn 3
	Gwerthusiad – Cwestiwn 3 – Pwysoliad 20%

	Dangoswch fod gennych y capasiti a'r adnodd i gwrdd â gofynion y contract hwn, ac y byddwch yn parhau i wneud hynny trwy gydol cyfnod y contract. 

	<ymateb y cyflenwr yma>




















	13.
	Atodlen Brisio 


	
Disgrifiad – 
	Nifer o Ddyddiau
	Uned fesur – 
	Pris £ - Cyfanswm y Gost

	
Cost am Rhan 1 – Adolygiad
	
	Diwrnod
	

	
Cost am Rhan 2 - Argymhelliad
	
	Diwrnod
	

	
Cyfanswm y Gost mewn ffigyrau (heb TAW):  

	£

	Cyfanswm y Gost mewn ffigyrau (gyda TAW):
	£

	Dylid cynnwys unrhyw gostau teithio, llety a chynhaliaeth o fewn cyfanswm y pris a ddyfynnir, ac ni chânt eu talu ar wahân.


	Cadarnhewch y bydd y dyfynbris hwn yn parhau’n ddilys am ddim llai na 60 diwrnod 
	Ydw / Nac ydw

	Os 'Na' nodwch am ba gyfnod o amser y bydd y dyfynbris hwn yn ddilys:
	




	14.
	Datganiad 
	Gwerthusiad – Llwyddo/Methu

	
Rwy'n datgan:
Bod hwn yn ddyfynbris didwyll, gyda'r bwriad o fod yn gystadleuol, ac nad wyf wedi sefydlogi nac addasu swm y dyfynbris trwy gytundeb, dan gytundeb nac yn unol ag unrhyw gytundeb neu drefniant gydag unrhyw barti arall;
Nad wyf wedi cyfathrebu swm neu frasamcan o swm y dyfynbris i unrhyw barti arall ac eithrio'n gyfrinachol a hynny'n unig er mwyn cael yswiriant neu fond mewn cysylltiad â'r dyfynbris hwn;
Nad wyf wedi cynnig talu neu roi neu gytuno i dalu unrhyw swm o arian neu ystyriaeth werthfawr yn uniongyrchol neu'n anuniongyrchol i unrhyw berson nac wedi mynd i unrhyw gytundeb neu drefniant gyda pherson arall fel ei fod ef/hi yn ymatal rhag cyflwyno dyfynbris, nawr neu yn y dyfodol;
Nad wyf yn ymwybodol o unrhyw gysylltiad ag aelod o staff Cyngor Gwynedd a allai effeithio ar ganlyniad y broses fidio; 
Fy mod yn deall y bydd y wybodaeth a gyflwynir yn cael ei defnyddio i asesu addasrwydd fy sefydliad i ennill contract ac y gall Cyngor Gwynedd wrthod y dyfynbris hwn os byddaf yn methu â darparu'r holl wybodaeth berthnasol yn llawn neu os wyf yn darparu gwybodaeth ffug/camarweiniol;
Wrth gyflwyno'r dyfynbris hwn rwy'n cytuno i dderbyn yr holl amodau a nodir yn y Gwahoddiad hwn ac mewn unrhyw ddogfennau cefnogol a ddarperir gan Gyngor Gwynedd;
Yn ystod y pum mlynedd diwethaf, nid wyf i na fy sefydliad wedi torri rhwymedigaethau sy'n gysylltiedig â thalu trethi neu gyfraniadau nawdd cymdeithasol fel y sefydlwyd trwy benderfyniad barnwrol neu benderfyniad gweinyddol terfynol a rhwymol yn unol â darpariaethau cyfreithiol unrhyw ran o'r Deyrnas Unedig neu ddarpariaethau cyfreithiol y wlad lle rwyf i neu fy sefydliad wedi'n sefydlu (os yw y tu allan i'r DU);
Yn ystod y pum mlynedd diwethaf, nid wyf fi na fy sefydliad (nac unrhyw aelod o'm consortiwm arfaethedig, os yn berthnasol), Cyfarwyddwyr neu bartner neu unrhyw  berson arall sydd â hawliau cynrychioli, hawliau gwneud penderfyniadau neu hawliau rheoli, wedi derbyn collfarn am unrhyw o’r troseddau a ganlyn: 
(a) cynllwynio; 
(b) llygredigaeth; 
(c) llwgrwobrwyaeth (trosedd dan gyfraith gyffredin);
(d) llwgrwobrwyaeth yn unol â'r ystyr yn adrannau 1, 2 neu 6 Deddf Llwgrwobrwyaeth 2010, neu adran 113 Deddf Cynrychiolaeth y Bobl 1983;
(e) twyll, gan gynnwys -
i. twyllo Cyllid a Thollau ei Mawrhydi; 
ii. cynllwynio i dwyllo; 
iii. twyll neu ladrad; 
iv. masnachu twyllodrus; 
v. twyllo’r Tollau / CThEM; 
vi. trosedd mewn cysylltiad â threthiant yn yr Undeb Ewropeaidd; 
vii. dinistrio, difwyno neu gelu dogfennau;
viii. twyll yn unol â'r ystyr yn adran 2, 3 neu 4 Deddf Twyll 2006; neu 
ix. bod ym meddiant eitemau i'w defnyddio mewn twyll, neu wneud, addasu, cyflenwi neu gynnig cyflenwi eitemau i'w defnyddio mewn;
(f) unrhyw drosedd a restrir -
(i) yn adran 41 Deddf Gwrthderfysgaeth 2008
(ii) yn Atodlen 2 y Ddeddf honno lle mae'r llys wedi penderfynu bod cysylltiad terfysgol;
(g) unrhyw drosedd o dan adrannau 44 i 46 Deddf Troseddau Difrifol 2007 sy'n ymwneud â throsedd a gynhwysir ym mharagraff (f)
(h) gwyngalchu arian;
(i) trosedd mewn cysylltiad â'r enillion o ymddygiad troseddol;   
(j) trosedd o dan adran 4 Deddf Lloches a Mewnfudo 2004; 
(k) trosedd o dan adran 59A Deddf Troseddau Rhyw 2003; 
(l) trosedd o dan adran 71 Deddf y Crwneriaid a Chyfiawnder 2009;
(m) trosedd mewn cysylltiad â'r enillion o fasnachu cyffuriau. 

